Source: https://webpravo.eu/clanky/ustavny-sud-rozhodol-o-kauze-centes
Timestamp: 2019-05-23 03:45:52+00:00
Document Index: 16983417

Matched Legal Cases: ['súd ', 'súd ', 'súd ', 'súd ', 'čl. 19', 'čl.30', 'čl. 10', 'čl. 21', 'čl. 25', 'čl. 30', 'čl. 21', 'čl. 25']

Ústavný súd rozhodol o kauze Čentéš – Webpravo
Home » Aktuálne » Ústavný súd rozhodol o kauze Čentéš
Bez ohľadu na to, ako odôvodní Ústavný súd svoj záver nie je pochýb o tom, že tento človek bol úspešný napriek obrovskému tlaku, ktorý vyvíjali najmocnejší v tomto štáte. Teraz sa tvária, že sa nič nestalo a schovávajú za procesné pravidlá. Aké typické pre tento štát a aké dôverne známe. Pre tých, ktorí vyhlasovali, že myslia národne a cítia sociálne je to zároveň dôležitá príležitosť na to, aby dokázali prijať zodpovednosť za svojvoľné chovanie.
Vôbec nie je podstatná osoba , aj keď samozrejme pre konkrétneho človeka v danej situácii je to veľmi podstatné. Podstatná je veľmi jednoduchá vec. V právnom štáte platia pravidlá pre všetkých, aj keď zvyšky socializmu z divokým kapitalizmom tu skôr nastolili feudalizmus, kde šľachtu nahradili funkcionárske a úradnícke elity, ktoré si myslia , že môžu všetko. Odteraz je jasné, že nemôžu. A je tiež jasné, že otázka legitimity politických elít, ktoré sa na tomto podieľali je vážne spochybnená. Pre tých , ktorí si doteraz mysleli opak pripájam výrok rozhodnutia Ústavného súdu SR.
Verejné zasadnutie I. senátu Ústavného súdu S lovenskej republiky Ústavný súd Slovenskej republiky v senáte zloženom z pr edsedu Ladislava Orosza a sudkýň Ľudmily Gajdošíkovej a Marianny Mochnáčovej na verejnom zasadnutí senátu 4 decembra 201 4 rozhodol vo veci vedenej pod sp. zn. I. ÚS 397/2014
o sťažnosti doc. JUDr. Jozefa Čentéša, PhD., ktorou namietal porušenie jeho zá kladných práv podľa čl. 19 ods. 1 a čl.30 ods. 4 Ústavy Slovenskej republiky a čl. 10 ods. 1 a čl. 21 ods. 4 Listiny základných práv a slobôd, ako aj práva podľa čl. 25 písm. c) Medzinárodného paktu o občianskych a politických právach rozhodnutím preziden ta Slovenskej republiky z 28. decembra 2012 o nevymenovaní do funkcie generálneho prokurátora Slovenskej republiky nálezom
Základné právo doc. JUDr. Jozefa Čentéša, PhD., na prístup k voleným a iným verejným funkciám za rovnakých podmienok podľa čl. 30 ods. 4 Ústavy Slovenskej republiky a čl. 21 ods. 4 Listiny základných práv a slobôd, ako aj právo vstúpiť do verejných služieb svojej krajiny za rovnakých podmienok podľa čl. 25 písm. c) Medzinárodného paktu o občianskych a politických právach rozhodnutím prezidenta Slovenskej
republiky z 28.decembra 2012 o nevymenovaní doc.JUDr.Jozefa Čentéša, PhD., do funkcie generálneho
prokurátora Slovenskej republiky
p o r u š e n é b o l i
Rozhodnutie prezidenta Slovenskej republiky z 28. decembra 2012 o nevymenovaní doc.JUDr.Jozefa Čentéša, PhD., do funkcie generálneho prokurátora Slovenskej republiky z r u š u j e .
Doc. JUDr. Jozefovi Čentéšovi, PhD.,p r i z n á v a finančné zadosťučinenie v sume 60 000 € (šesťdesiattisíc eur), ktoré mu je Kancelária prezidenta Slovenskej republiky p o v i n n á vyplatiť do dvoch mesiacov od právoplatnosti tohto nálezu.
Kancelária prezidenta Slovenskej republiky j e p o v i n n á uhradiť doc. JUDr. Jozefovi Čentéšovi, PhD.,trovy konania v sume 2 222,10 € (slovom dvetisícdvestodvadsaťdva eur a desať centov) na účet jeho právneho zástupcu advokáta JUDr.Petra Kubinu, Námestie SNP 15, Bratislava, do dvoch mesiacov od právoplatnosti tohto nálezu.
K odôvodneniu rozhodnutia sa pripája doplňujúce stanovisko sudkyne Ľudmily Gajdošíkovej a
sudcu Ladislava Orosza.
Previous Prieťahy správcu dane a ich vplyv na výsledok daňovej kontroly
Next Odvodová odpočítateľná položka